open-index/open-wikipedia-markdown huggingface dataset:
Shaolin

**Shaolin** () on chán-buddhalainen (zen) luostarialue Kiinan Henanin maakunnan  Zhengzhoun prefektuuritason kaupungin Denfengin piirikuntatason kaupungissa, 13 kilometriä Denfengin keskuksesta luoteeseen.

Perimätiedon mukaan 500-luvulla elänyt, Intiasta muuttanut zenbuddhalainen munkki Bodhidharma saarnasi ja mietiskeli siellä. Hän kehitti keskeisen pohjan chán-buddhalaisuudelle. Shaolinin temppelissä harjoitetun näkemyksen keskeisenä voimaannuttavana hahmona on  Kinnara-jumalatar. Luostari kasvoi erityisesti Sui- ja Tang-dynastioiden aikana. Rosvojen ja muiden vihollisten uhkaamina Shaolin-munkit kehittivät itsepuolustuslajeja, jotka nykyään tunnetaan  Shaolin kungfuna.  Shaolinin munkkien elämä on askeettista ja kurinalaista.

Vuonna 2010 luostari on lisättiin Denfengin *Taivaan ja maan keskuksen* historiallisten kohteiden osana Unescon maailmanperintölistalle.


Shaolin Monastery entrance statue.jpg|Patsas luostarin sisäänkäynnin luonna.
Shaolin-wushu.jpg|Maalauksen yksityiskohta.
Shaolin Temple Kick Statue.jpg|Patsas luostarialueella.
Shaolin Monastery 2006.JPG|Matkalijoita luostarialueella.
Hnsls (3).jpg|Näytös turisteille.
Shaolin Pagoda Forest, Henan, China - June 2001.jpg| Shaolinin *[[pagodi]]metsä* (merkittävien munkkien hautausmaa).


## Lähteet

## Aiheesta muualla

* Radio86.fi: Shaolin temppeli – Taistelutaitojen koti
* http://www.paulnoll.com/China/Tourism/tourist-Shaolin-scenes.html
Rotting Christ

**Rotting Christ** on kreikkalainen metallimusiikin yhtye. Se perustettiin Ateenassa vuonna 1987.

Yhtyeen sanoitukset liittyvät usein mytologiaan ja okkultismiin. Yhtyeen tyylilaji on vaihdellut grindcoresta black metaliin ja goottimetalliin.

## Historia
Yhtye on perustivat veljekset Sakis ja Themis Tolis vuonna 1987. Veljeksillä oli aiemmin vuonna 1985 perustettu yhtye nimeltä Black Church. Rotting Christ aloitti grindcore-yhtyeenä ja vaihtoi black metaliin kun basisti Jim Patsouris liittyi yhtyeeseen. Yhtye julkaisi EP-levyn *Passage to Arcturo* vuonna 1991 ja ensimmäinen täyspitkä albumi *Thy Mighty Contract* julkaistiin vuonna 1993.

Albumi *The Heretics* julkaistiin vuonna 2019. Ensimmäinen kappale "Fire, God and Fear" albumilta julkaistiin vuonna 2018.

Yhtyeen albumi *Pro Xristou* julkaistiin vuonna 2024. Albumin äänittäminen alkoi vuonna 2023.

## Julkisuus
Vastauksena syytöksiin katolilaisuuden vastaisuudesta yhtye on kertonut, ettei ole satanistinen, vaan että demokraattisesta yhteiskunnassa jokainen voi kutsua uskontoa kuten haluaa.

Vuonna 2005 Megadeth-yhtyeen Dave Mustaine kieltäytyi esiintymässä Ateenassa mikäli Rotting Christ esiintyy väittäen yhtyettä satanistiseksi. Rotting Christin Sakis Tolis ihmetteli Mustainen käytöstä sanoen yhtyeen olevan kriittinen uskontoa kohtaan. Nuclear Assaultin ja Anthraxin basisti Dan Lilker liittyi puolustamaan Rotting Christia ja ihmetteli Mustainen käytöstä.

## Jäsenet
* Sakis Tolis − kitara, laulu, kosketinsoitin (1987−)
* Themis Tolis − rummut (1987−)
* George Emmanuel − kitara (2012−)
* Vaggelis Karzis − basso (2012−)

### Entiset jäsenet
* Jim "Mutilator" Patsouris − basso (1989−1996)
* George "Magus Wampyr Daoloth" Zaharopoulos − kosketinsoitin, laulu (1992–1994)
* Costas Vasilakopoulos − kitara (1996–2004)
* Andreas Lagios − basso (1997–2011)
* Georgios Tolias − kosketinsoitin (1997–2003)
* Giorgos Bokos − kitara (2005–2012)

### Sessiomuusikot
* Panayiotis − kosketinsoitin (1997)

## Diskografia
### Studioalbumit
* 
* 
* 
* 
* 
* 
* 
* 
* 
* 
*  (*Κατά τον δαίμονα εαυτού *)
* 
* 
* 

## Lähteet

## Aiheesta muualla
* 
*
Józef Rotblat

**Józef Rotblat** (4. marraskuuta 1908 Varsova, Puola – 31. elokuuta 2005 Lontoo, Yhdistynyt kuningaskunta) oli puolalaissyntyinen, pitkään Britanniassa työskennellyt fyysikko. Vuonna 1995 Rotblat sai Nobelin rauhanpalkinnon yhdessä Pugwash Conferences on Science and World Affairs -organisaation kanssa ydinaseriisunnan edistämisestä.

Rotblat valmistui Varsovan yliopistosta ja työskenteli yliopistossa ja muissa tieteellisissä instituutioissa vuoteen 1939 asti. Silloin hän sai työpaikan Liverpoolin yliopistosta. Vuonna 1944 hänet palkattiin Yhdysvaltoihin ydinpommin valmistamista tavoittelevaan Manhattan-projektiin. Kun hänelle selvisi, ettei Natsi-Saksa pystyisi valmistamaan vastaavaa pommia, hän erosi hankkeesta ja palasi Liverpooliin. Vuonna 1950 hän siirtyi Lontooseen harjoittamaan lääketieteellistä fysiikkaa.

Rotblatista tuli yksi huomattavimmista ydinvarustelukisan arvostelijoista. Hän allekirjoitti Russellin–Einsteinin manifestin 1955 ja perusti Bertrand Russellin kanssa Pugwash-konferenssin 1957. Hän toimi kylmästä sodasta huolimatta lännen ja idän tieteilijöiden välisenä yhdyssiteenä. Hän ajatteli, että tieteilijöillä tulisi olla lääkärien Hippokrateen valaa vastaava moraalinen ohjeisto. 

## Lähteet

## Aiheesta muualla
* Józef Rotblatin muistokirjoitus Helsingin Sanomissa.
Master of Orion II

**Master of Orion II: Battle at Antares** (lyhyesti *MOO2*) on Simtexin kehittämä ja MicroProsen julkaisema strategiapeli. Peli on julkaistu vuonna  MS-DOS:lle ja Windowsille ja seuraavana vuonna Macintoshille.

Peli on jatko-osa *[[Master of Orion]]ille*.

## Pelaaminen
Suurimpina muutoksina edeltäjäänsä verrattuna saapuivat moninpeli ja johtajien lisääminen. Johtajille oli erikoisominaisuuksia, jotka vaikuttivat muun muassa planeetan tuotantoarvoihin tai aluksen ominaisuuksiin. Peli lisäsi myös kolme uutta rotua ja mahdollisuuden luoda omansa. Jokaisen rodun taipumus tutkia tiettyä tieteenhaaraa poistettiin, jotta tutkimus olisi enemmän yhdenmukaisempaa. Pelaajalle annettiin nyt myös säätää hallitsemiaan planeettoja yksityiskohtaisemmin, nyt pelaajalla oli käytännössä mahdollisuus päättää muun muassa jokaisen yksittäisen rakennuksen valmistumisesta. Osa näistä uudistuksista olivat lainattu suoraan Simtexin edellisestä pelistä, Master of Magicista.

Vaikkakin MOO2 oli ilmestyessään välitön menestys, edellisen sarjan osan fanit ottivat pelin vastaan ristiriitaisin tuntein. Toiset pitivät lisääntyneistä pelimahdollisuuksista ja toiset taas suosivat alkuperäisen yksinkertaisempaa lähestymistapaa. Suurin osa pelaajista piti peliä kuitenkin onnistuneena jatko-osana.
Kyseinen peli on keskimmäinen kolmen pelin sarjasta. Master of Orion 3:sen kehitti Quicksilver Software- pelistudio ja sen julkaisi Infogrames 25 helmikuuta, 2003.

## Aiheesta muualla
* 
* ''Master of Orion II'' online
* DOSbox Guide
Michiko

**Michiko** (), Japanin keisarinna emerita, (syntyjään **Michiko Shōda**, , s. 20. lokakuuta 1934 Tokio) on Japanin hallitsevan keisarin Naruhiton äiti ja entisen keisarin Akihiton puoliso. Hän on ensimmäinen ei-ylhäistä sukua oleva, joka on naitu keisarilliseen perheeseen. Michiko oli aiemmin kruununprinsessa ja myöhemmin keisarinna, ja hänestä on tullut kautta aikain näkyvin ja matkustanein keisarinna Japanin historiassa.

Michiko ja Akihito vihittiin 10. huhtikuuta 1959. Keisaripari heistä tuli keisari Hirohiton 7. tammikuuta 1989 tapahtuneen kuoleman jälkeen.

Keisarinnan sanotaan olevan suomalaisen musiikin ja Muumien ystävä. Hän on myös soittanut pianoa ja esiintynyt valikoiduille vieraillensa.

Akihitolla ja Michikolla on kolme lasta:

#  keisari Naruhito, s. 1960
# Fumihito, prinssi Akishino, s. 1965
# Sayako Kuroda (entinen prinsessa Nori), s. 1969

## Kihlajaisten taustaa
Michikon ja Akihiton kihlaus vuonna 1958 oli poikkeuksellinen, koska Michiko ei ole korkeaa syntyperää. Australialaisessa *[[The Australian Women's Weekly|Women's Weekly]]* -lehdessä vuonna 1959 julkaistun kirjoituksen mukaan 80 prosenttia erääseen kyselyyn vastanneista ei pitänyt Michikoa sopivana puolisona Akihitolle. Kansan mieli kuitenkin muuttui, osaksi näyttävän mediakampanjan ansiosta, ja varsinkin nuoret alkoivat ihailla Michikoa.

Samassa lehtiartikkelissa kerrottiin, että kolme keisarillista palvelijaa vei Michikolle kihlajaislahjan Akihitolta: kultaisen lautasen, jolle oli aseteltu merilevää, kuivattua kalaa sekä kastanjoita avio-onnen merkiksi. Palvelijoilla oli mukanaan yli 600 vuotta vanha miekka, joka vanhan tavan mukaan paljastetaan tulevalle keisarinnalle hänen siveytensä suojelemiseksi. Michikolle esitettiin kosinta Akihiton nimissä ja Hirohiton määräyksestä. Sitten palvelijat polvistuivat ja kutsuivat Michikon keisarilliseen palatsiin, jossa keisariperhe odotti häntä. Hirohito kävi kuitenkin palatsin temppelissä pyytämässä esi-isiltään anteeksi, että hyväksyi aatelittoman naisen kruununprinssin puolisoksi.

## Kunnianosoituksia

*  Itävallan tasavallan kunniamitali (Itävalta, 1999)
*  Hyveellisen hallitsijan ritarikunta (Nepal, 1960)
*  Pyhän Olavin ritarikunta (Norja, 2001)
*  Gabriela Silangin ritarikunta (Filippiinit)
*  Pyhän Jaakon miekan sotilaallinen ritarikunta (Portugali 1993)
*  Henrik Purjehtijan ritarikunta (Portugali, 1998)
*  Serafiimiritarikunta (Ruotsi)

## Lähteet
Uusinta Ensemble

**Uusinta Ensemble** on Grammy-palkittu suomalainen kamariyhtye, joka on keskittynyt nykymusiikin esittämiseen. Vuoteen 2013 saakka yhtye tunnettiin nimellä ”Uusinta-kamariyhtye”, englanniksi "Uusinta Chamber Ensemble".

Uusinta perustettiin vuonna 1998 säveltäjä Osmo Tapio Räihälän aloitteesta, ja alkuvaiheessa sen jäsenistössä oli poikkeuksellisen runsaasti säveltäjiä, kuten Max Savikangas, Riikka Talvitie, Kimmo Leppälä ja Lauri Toivio. 
Yhtye on kantaesittänyt runsaasti suomalaisten ja Pohjoismaiden säveltäjien musiikkia. Viime vuosina sen ohjelmisto on laajentunut jatkuvasti, mihin on vaikuttanut sen yhteistyö eri kansainvälisten toimijoiden ja festivaalien kanssa. Kotimaan lisäksi Uusinta Ensemble on esiintynyt Ranskassa, Espanjassa, Tanskassa, Norjassa, Ruotsissa, Saksassa, Virossa, Itävallassa ja Yhdysvalloissa. Yhtyeen New Yorkin debyytti huhtikuussa 2014 oli laajasti huomattu arvostelumenestys. Uusinta Ensemble julkaisi ensimmäisen levynsä, *at the edge of timen* vuonna 2004. Yhtyeen nykyiset jäsenet ovat eturivin nuoren polven suomalaisia muusikoita. Uusinta Ensemblen taiteellisena johtajana toimii säveltäjä Jarkko Hartikainen.

Uusinta Ensemblen sisällä toimii vakiintuneena kokoonpanona Uusinta-jousikvartetti. Uusinta Ensemble on tehnyt yhteisesiintymisiä mm. Helsingin kamarikuoron, ranskalaisen Ensemble Alephin, saksalaisen ensemble adapterin ja espanjalaisen Ensemble Espai Sonorin kanssa.

Uusinta Ensemble on kantaesittänyt mm. Oscar Bianchin Kimmo Hakolan, Osmo Tapio Räihälän, Olli Koskelinin, Veli-Matti Puumalan, Sebastian Fagerlundin ja Max Savinkankaan musiikkia. Kaudella 2009–2010 yhtye oli mukana EU:n tukemassa -projektissa, jolla promotoitiin eurooppalaista nykymusiikkia useissa Euroopan maissa. Hankkeeseen osallistui Suomesta Uusinta Ensemblen lisäksi Lapin kamariorkesteri. Uusinta Ensemble juhli syyskaudella 2009 toimintansa 10. vuotta. Helsingin Musiikkitalossa syksyllä 2011 alkanut Klang-nykymusiikkisarja sai alkunsa Uusinta Ensemblen piiristä.

Uusinta Ensemblen yhteydessä toimi aiemmin myös taidemusiikin julkaisemiseen keskittynyt Uusinta Kustannusosakeyhtiö, joka sittemmin on eriytetty yhtyeen toiminnasta.

Helsingin kamarikuoron, Uusinta Ensemblen, Nils Schweckendiekin, Anna Kuvajan ja Timo Kurkikankaan *Reconnaissance*-albumi voitti tammikuussa 2024 ICMA-palkinnon (International Classical Music Awards). Uusinta Ensemble voitti helmikuussa 2024 parhaan kuoroteoksen Grammy-palkinnon säveltäjä Kaija Saariahon *Reconnaissance*-kuoroteoksen levytyksestä. Sama albumi sai vuoden 2023 parhaan klassisen musiikin albumin Emma-palkinnon.

## Taiteelliset johtajat
* 2008-2015 Ville Raasakka
* 2016-2022 Perttu Haapanen
* 2023- Jarkko Hartikainen

## Diskografia
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Uusinta
Myllyoja

**Myllyoja** voi tarkoittaa seuraavanlaisia asioita: 

## Taajamia tai kaupunginosia
* Myllyoja, kaupunginosa Heinolassa.
* Myllyojan rautatieasema Heinolassa.
* Myllyoja, asuinalue Hämeenlinnassa.
* Myllyoja, kaupunginosa Oulussa.
* Myllyojan suuralue Oulussa.
* Myllyoja Tampereella, tunnettu nykyään paremmin Myllypurona

## Virtavesiä
* Myllyoja, puro Lempäälässä ja Kangasalla
* Myllyoja, Kokemäenjoen sivuoja Ulvilassa
* Myllyoja, Saikkalanjoen sivuoja Sastamalan Mouhijärvellä
* Myllyoja, alajuoksulla Jokipakanjoki, puro Jyväskylässä

## Henkilöitä
* Iines Myllyoja o.s. *Kela* (1916–2003), suomalainen opettaja ja kirjailija
* Juhani Myllyoja (s. 1949), suomalainen jalkapalloilija, jääpalloilija ja jalkapallovalmentaja
* Paula Myllyoja (s. 1984), suomalainen jalkapallomaalivahti
Master of Magic

**Master of Magic** (*MoM*) on vuoropohjainen fantasiastrategiapeli. Pelin kehitti Steve Barcian luotsaama Simtex, jonka käsialaa olivat myös kaksi ensimmäistä Master of Orion -peliä.

Pelissä on monia samanlaisuuksia alkuperäisen Civilizationin kanssa, vaikkakin se käsittelee maailmaa, jossa taikuus on arkipäivää. Pelissä on kaksi toisiinsa yhdistynyttä maailmaa, valoisa maa ja tummasävytteinen *Myrror*.

Uudelleenpelattavuudeltaan peli on omaa luokkaansa, kuten myös pahoista peliin jääneistä ohjelmointivirheistä. Huolimatta tästä, fanit eivät hyläneet peliä. Peli oli omiaan näyttäessään tietä tuleville vuoropohjaisille fantasiastrategiapeleille. Huhut jatko-osasta elävät yhä.

MoM liittyy vain löyhästi Simtexin Master of Orion -pelisarjaan. Master of Orionin muurahaismainen Klackon-rotu on yksi valittavista vaihtoehdoista ja pelin esittelemä idea kehittyvistä sankareista löysi tiensä Master of Orion II:een.

## Aiheesta muualla
*
Gustav Jaenecke

**Gustav Jaenecke** (22. toukokuuta 1908 Berliini – 30. toukokuuta 1985 Bonn) oli saksalainen jääkiekkoilija ja tennispelaaja. Hän pelasi 1923–1945 Berlin Schlittschuhclubissa ja kävi vuonna 1944 pelaamassa myös SC Brandenburg Berlinissä. Jaenecke muutti 1945 Garmisch-Partenkircheniin ja siirtyi SC Reisensee -joukkueeseen. Hän lopetti pelaajauransa vuonna 1951.

Jaenecke voitti urallaan 15 Saksan jääkiekkomestaruutta: Berlin Schlittschuhclubissa 1924–1926, 1928–1933, 1936 ja 1937, SC Brandenburgissa 1944 ja SC Reisenseessä 1947, 1948 ja 1950. Saksan jääkiekkomaajoukkueessa Jaenecke pelasi 1928–1939. Hän oli mukana voittamassa olympiapronssia 1932 olympiakisoissa.

Jaenecke pelasi jääkiekkouransa ohella myös tennistä. Hän voitti tenniksen Saksan-mestaruuden vuonna 1932 ja edusti Saksaa viidesti Davis Cupissa.

## Yksityiselämä
Jaenecke oli naimisissa tennistähti Gottfried von Crammin entisen puolison Elisabeth "Lisa" von Dobeneckin kanssa. Myöhemmin he erosivat ja Lisa meni naimisiin Wolfgang Ammanin kanssa.

## Lähteet
NVA

**NVA** voi tarkoittaa ainakin seuraavia asioita: 

* Nationale Volksarmee, Saksan demokraattisen tasavallan kansanarmeija
* North Vietnamese Army, Pohjois-Vietnamin armeija
* Nieuw-Vlaamse Alliantie (N-VA), puolue Belgian Flanderissa
Syndicate

**Syndicate** on Bullfrog Productionsin kehittämä ja Electronic Artsin julkaisema taktinen ammuntapeli. Peli kehitettiin Peter Molyneux’n johdolla MS-DOS:lle ja Amigalle vuonna 1993, ja kahtena seuraavana vuonna tehtiin pelin menestyksen myötä käännöksiä muille laitteille. *Syndicate* on samannimisen pelisarjan ensimmäinen peli. Pelille julkaistiin myös *American Revolt* -lisälevy.

Peli on Wiredin mukaan yksi kymmenestä merkittävimmistä peleistä Amigalla.

## Pelaaminen
Pelin ulkoasu on kytköksissä kyberpunk-teemaiseen maailmaan, joka ottaa laajalti vaikutteita ''Akira''- ja *[[Blade Runner]]* -elokuvista. Maailmaa pyörittävät suuret monikansalliset yhtiöt, syndikaatit. Pelaaja asetetaan pienen monikansallisen yhtiön johtajaksi lopullisena tavoitteena maailmanherruus.

Pelimekaniikka muodostuu neljän kyborgiagentin (tai muokkaamattomien ihmisten) muodostaman ryhmän ohjaamisesta, tavoitteena läpäistä pelin sanelemat tehtävät. Yleensä tehtävien teemat pyörivät kilpailevien ryhmittymien toiminnan vahingoittamisen ympärillä. 

Pelaaja joutuu myös keräämään varoja rahoittaakseen aseistukseen ja kyborgi-implanttien kehitystyön, pelissä tämä tapahtuu verottamalla hallitsemiaan alueita. Toisin kuin muutamat aikansa pelit, jotka rankaisevat viattomien siviilien vahingoittamisesta tai palkitsevat väkivaltaisista teoista, Syndicate jättää vain moraalisen vastuun pelaajan itsensä harteille. 

## Kehitys
Pelin kehitys Bullfrogilla alkoi kokeellisena tekoälyn lisäämisenä pelihahmoihin. Myöhemmin strategiapuolta vähennettiin.

## Vastaanotto
CU Amiga -lehti antoi pelille arvosanan 94% arvostelussaan.

## Seuraajat
Pelille julkaistiin jatko-osa *[[Syndicate Wars]]* vuonna 1996. Helmikuussa 2012 *Syndicatesta* julkaistiin uusi versio.

## Lähteet

## Aiheesta muualla
* 
*
Cappuccino

**Cappuccino** [] on kahvijuoma, jossa espressokahviin on lisätty höyrytettyä maitoa ja maitovaahtoa. Cappuccino on vakiinnuttanut asemansa länsimaisissa kahviloissa suosittuna kahvijuomana. Perinteinen cappuccinon määritelmä on kolmasosa espressoa, kolmasosa kuumaa maitoa ja kolmasosa maitovaahtoa.

## Etymologia

Sana 'cappuccino' tarkoittaa kapusiiniveljeskuntalaista () ja yleisen uskomuksen mukaan juoma on nimetty näin, koska veljeskunnan käyttämä ruskea kaapu on juoman värinen.

## Valmistus

Maito vaahdotetaan espressokoneen kyljessä olevalla höyryputkella. Maitoa höyrytettäessa barista yrittää saada aikaiseksi mikrovaahtoa. Hyvällä mikrovaahdolla taitava barista voi luoda latte-artia. Mikrovaahto on rakenteeltaan silkkipintaista, hyvin juoksevaa, pienen pieniä ilmakuplia sisältävä neste. Höyrytettäessä maidon proteiinit denaturoituvat ja osaltaan luovat vaahtokuplia. Höyrytetyn maidon ja mikrovaahdon maku on makeampi kuin esimerkiksi sauvasekoittimella luodun vaahdon. Tämä johtuu höyrytyksen aikaansaamista muutoksista maidon rakenteessa.

Cappuccinon ei tule olla pinnaltaan täysin valkoista, vaan cremaa pitää näkyä laidoilla. SCAA:n baristamestaruuskilpailujen tuomarin käsikirjan mukaan: "Maun pitää olla tasapainoinen, maidon makeuden ja espresson perustan luoma harmonia. Juoma ei saa olla liian maitoinen, espresson maun tulee olla selkeästi erottuva".

## Tarjoilu

Cappuccino tarjoillaan posliinikupista sekä esteettisistä että käytännöllisistä syistä. Posliinikuppi säilyttää lämmön paremmin kuin esimerkiksi pahvinen kertakäyttökuppi. Juoman päällä oleva mikrovaahto toimii eristeenä ja pitää juoman pidempään lämpimänä. Hyvä cappuccinokuppi on pyöreäpohjainen ja ylöspäin levenevä. Tällöin vaahdotettu maito pyörähtää ideaalisesti kahvin sekaan ja sekoittuu siihen hyvin. Ylöspäin levenevä reuna helpottaa myös cappuccinon pintaan maitovaahdolla tehtävää kuviointia, latte-arttia.

Kotimaassaan Italiassa cappuccinoa nautitaan vain aamupäivisin, esimerkiksi voisarven kera.

## Valmiscappuccino

Kaupoissa on saatavilla myös valmispusseihin tai rasioihin pakattua cappuccinojauhetta, joka sekoitetaan kuumaan (yleensä noin 80&nbsp;°C) veteen.

## Lähteet

## Aiheesta muualla

* Ristretto.fi – Kotibaristojen kohtauspaikka
* Coffeegeek.com – Erikoiskahveista innostuneiden kohtauspaikka 
* Erikoiskahvien Euroopan yhdistys
Juliette Gréco

**Juliette Gréco** (7. helmikuuta 1927 Montpellier, Ranska – 23. syyskuuta 2020) oli ranskalainen chanson-laulaja ja näyttelijä. Hän oli toisen maailmansodan jälkeisessä Ranskassa vaikuttaneiden boheemien taiteilijajoukkojen tähti. 

## Elämä
Juliette Gréco syntyi Montpellier’ssa korsikalaiselle isälle ja äidille, joka oli aktiivisena Ranskan vastarintaliikkeessä Hérault’n departementissa Etelä-Ranskassa. Grécon isovanhemmat hänen äitinsä puolelta kasvattivat hänet. Gréco itse liittyi vastarintaliikkeeseen ja joutui 16-vuotiaana siskonsa kanssa Gestapon kiinniottamaksi. Gréco oli vangittuna Fresnesin vankilassa useiden kuukausien ajan. Päästyään vapaaksi hän käveli 12 kilometriä takaisin Pariisiin. 

Gréco muutti sodan jälkeen Pariisin Saint-Germain-des-Prés’n kaupunginosaan, missä hän esiintyi kahviloissa sekä luki runoutta. Valokuvaajat Robert Doisneau ja Henri Cartier-Bresson ikuistivat hänet valokuvissaan. Monet Saint-Germain-des-Prés’n älyköt, kuten Jean-Paul Sartre ja Boris Vian, pitivät häntä muusanaan. Greco rakastui Miles Davisiin tämän käydessä Pariisissa vuonna 1949 ja he melkein menivät naimisiin.

Gréco nousi tunnetuksi kabaree-esiintyjäksi, kun hän piti vuonna 1954 Olympia-teatterissa sarjan esiintymisiä. Hänen elokuvauransa oli alkanut jo kuusi vuotta aiemmin. Gréco näytteli urallansa muun muassa Jean Cocteaun elokuvassa *[[Orfeus (elokuva)|Orfeus]]* (1950), elokuvassa *[[Ja aurinko nousee (elokuva)|Ja aurinko nousee]]* (1957), Jacques Brelin elokuvassa *[[Le Far West]]*, *[[Peilikuvadraama]]ssa* ja John Hustonin elokuvassa *[[Taivaan juuret]]*. Grécosta ei tullut ikinä suurta elokuvatähteä, mutta hänet tunnettiin ympäri Eurooppaa erityisesti ranskalaisesta televisiosarjasta *[[Louvren kummitus]]* (1965), joka menestyi ympäri maanosaa.

Grécon ura kesti yli 50 vuotta, ja hän joutui lopettamaan uransa vuonna 2016 halvauskohtauksen jälkeen.

Gréco konsertoi Suomessa useita kertoja, muun muassa 77-vuotiaana keväällä 2004.

## Kuuluisia lauluja
* ”Je suis comme je suis” (Mä oon mikä oon)
* ”Les Dames de la poste” 
* ”Déshabillez-moi”

## Lähteet

## Aiheesta muualla

*Juliette Grécon muistokirjoitus Helsingin Sanomissa
Jähmettyminen

**Jähmettyminen** on nesteen muuttuminen kiinteään olomuotoon. Sen erikoistapaus *jäätyminen* tarkoittaa nestemäisen veden muuttumista kiinteäksi. Jähmettyminen on sulamisen vastakohta.

Aineen jähmettyessä vapautuu lämpöenergiaa sulamislämmön määrittelemän verran. Jähmettymisessä aineen lämpötila ei muutu. Alijäähtymisellä tarkoitetaan tilannetta, jossa neste pysyy nestemäisenä, vaikka sen lämpötila laskee alle jähmettymispisteen.

Muista alkuaineista poiketen helium ei jähmety pelkkää lämpötilaa alentamalla edes absoluuttisen nollapisteen tuntumassa, vaan sen jähmettämiseen tarvitaan alhaisen lämpötilan lisäksi painetta.

## Lähteet

## Aiheesta muualla
Dindo Yogo

**Théodore "Djangi" Dindo Yogo** (30. joulukuuta 1955, Lokutu – 23. elokuuta 2000) oli kinshasankongolainen laulaja ja laulunkirjoittaja. Hän aloitti uransa yhtyeessä Orchestre Macchi 1970-luvun alussa. Myöhemmin hän toimi laulajana yhtyeessä Zaïko Langa Langa. Vuonna 1991 Yogo erosi Zaïko Langa Langasta ja aloitti soolouran. Sooloura jatkui siihen asti, kun Dindo Yogo kuoli sydänkohtaukseen vuonna 2000. 

## Lähteet
Marttila (täsmennyssivu)

**Marttila** voi tarkoittaa seuraavia:

## Paikannimi

* Marttila, Suomen kunta
* Marttila, Pitäjänmäkeen kuuluva osa-alue Helsingissä
* Marttila, kaupunginosa Seinäjoella
* Marttila eli Taavetti, Luumäen kunnan keskustaajama

### Kylä
* Angelniemen Marttila, kylä Angelniemellä Salossa
* Marttila, kylä Kiskossa Salossa
* Marttila, kylä Kärkölässä
* Marttila, kylä Lohjalla
* Marttila, kylä Lokalahdella Uudessakaupungissa
* Marttila, kylä Luumäellä
* Marttila, kylä Nuijamaalla Lappeenrannassa
* Marttila, kylä Pusulassa Lohjalla
* Marttila, kylä Savitaipaleella
* Marttila, kylä Tyrväällä Sastamalassa

## Sukunimi
*Aarre Marttila (1917–1961), Maalaisliiton kansanedustaja
*Annu Marttila (s. 1973), kielitieteilijä, yrittäjä ja entinen lapsinäyttelijä
*Elsa Marttila (1921–2007), kansakoulunopettaja ja nuortenkirjailija
*Erkki Marttila (s. 1951), sota- ja tietokirjailija
*Hanna Marjut Marttila (1961–2019), kirjailija
*Hannu Marttila (s. 1946), kulttuuritoimittaja ja kirjallisuuskriitikko
*Heikki Marttila, nimimerkki Arijoutsi (1915–1993), pakinoitsija ja kirjailija
*Helena Marttila (s. 1984), poliitikko ja SDP:n kansanedustaja
*Ilkka Marttila (s. 1956), jalkapalloilija ja jalkapallovalmentaja
*Irene Marttila (o.s. *Lusikka*, s. 1960), keskimatkojen juoksija
*Jelena Marttila (1923–2022), venäläinen taidemaalari
*Jere Marttila, kitaristi
*Jouko Marttila (s. 1961), viestintäalan yrittäjä, tietokirjailija ja talouskolumnisti
*Juha Marttila (s. 1967), MTK:n puheenjohtaja 2009–2025
*Juhani Marttila (1916–1986), kauppias, yrittäjä ja yritysjohtaja, kauppaneuvos
*Jukka Marttila (s. 1968), jääkiekkoilija
*Jussi Marttila (s. 1982), rikoskirjailija
*Luka Marttila (s. 2003), lentopalloilija
*Matteus Marttila (1949–2012),  lavastaja ja elokuvantekijä
*Mika Marttila (s. 1966), jääkiekkovalmentaja
*Milja Marttila (s. 1998), näyttelijä, ohjaaja ja käsikirjoittaja
*Miro Marttila (s. 1987), pesäpalloilija
*Nestori Marttila (1897–1971), yritysjohtaja, kauppaneuvos 
*Niko Marttila (s. 1971), jääkiekkoilija ja valmentaja
*Nooa Marttila (s. 2005), lentopalloilija
*Otto Marttila (1879–1955), SDP:n kansanedustaja
*Pablo Gomez-Marttila (s. 1988), jalkapalloilija
*Pertti Marttila (s. 1960), koripalloilija
*Viljo Marttila (1904–1973), kustannustoimittaja
*William Marttila (1884–1963), amerikansuomalaisen työväen- ja osuustoimintaliikkeen vaikuttaja ja maatalouden tutkija
*Satu Koskimies (vuosina 1973–1993 *Marttila*, s. 1941), kirjailija ja kirjallisuustoimittaja

### Kuvitteellisia henkilöitä

* Eeli Marttila, Steven Nicholsin sarjakuvahahmo.
Sulaminen

**Sulaminen** on kiinteän olomuodon muuttumista nesteeksi. Sulaminen on jähmettymisen vastakohta. Lämpötilaa, jossa aine sulaa kutsutaan sulamispisteeksi.

Aineen sulattamiseen tarvitaan lämpöenergiaa sulamislämmön määrittelemän verran, reaktio on siis endoterminen. Puhtaan aineen sulaessa lämpötila aineessa ei muutu. Epäpuhdas aine on täysin kiinteää soliduslämpötilan alapuolella ja täysin sulaa likviduslämpötilan yläpuolella. Näiden välillä sula ja kiinteä esiintyvät saman aikaisesti.

## Lähteet

## Aiheesta muualla
Seattle Seahawks

**Seattle Seahawks** on Yhdysvalloissa NFL:ssä pelaava amerikkalaisen jalkapallon seura. Se pelaa National Football Conferencen läntisessä divisioonassa, NFC Westissä. Seuran kotipaikka on Seattle, Washington. Joukkue liittyi NFL:ään vuonna 1976.

Seahawks on voittanut NFL:n mestaruuden eli Super Bowlin kahdesti, kausilla 2013 ja 2025.

Seuran omistaja on Paul G. Allen Trust. Seahawks oli vuonna 2023 *[[Forbes]]in* listauksessa maailman 22. arvokkain urheiluseura viiden miljardin dollarin arvolla.

## Historia
### Franchisen perustaminen ja alkuvuodet
Seattle Seahawksin tarina alkoi, kun NFL myönsi kaupungille 28. franchising-oikeuden 4. kesäkuuta 1974. Joukkueen kotistadioniksi tuli Kingdome. Keskustelut katetun stadionin rakentamisesta ja ammattilaisurheilun tuomisesta Seattleen olivat alkaneet jo vuonna 1957. Nimenvalintakampanja keräsi 20&nbsp;365 ehdotusta ja 1&nbsp;741 eri nimeä. Voittajaksi valittiin *Seahawks*, ja nimi julkistettiin 17. kesäkuuta 1975. Vain reilut kaksi kuukautta myöhemmin, 27 päivän myyntijakson jälkeen, kausikortteja oli myyty 59&nbsp;000 kappaletta.

### Pete Carrollin aikakausi
Pete Carroll johti Seahawksin ensimmäiseen Super Bowl -mestaruuteen Super Bowl XLVIII:ssa. Joukkue on sen jälkeen ollut NFL:n kärjessä useana kautena, erityisesti vahvan puolustuksen ja pelinrakentaja Russell Wilsonin ansiosta.

## Lähteet

## Aiheesta muualla
Caffè latte

**Caffè latte** () on kahvijuoma, jossa käytetään noin neljännes espressoa ja kolme neljännestä vaahdotettua maitoa. Kuuma espresso kaadetaan lasin pohjalle, yleensä hieman alle desi, kaadetaan sen päälle hieman kuumaa maitoa ja höyryllä vaahdotettua maitoa noin kaksi desilitraa. Vaahto voidaan tehdä myös kuumenenttua maitoa vispaamalla.

Caffè latte on tarjotaan yleensä korkeista laseista. Myös muita erilaisia latte-johdannaisia makukahveja juodaan korkeista laseista. Pinnalla on lähes poikkeuksetta maitovaahtoa.

Sana *latte* on italiaa ja tarkoittaa maitoa. Englanninkielisissä maissa lattella viitataan kahveihin, joiden tekemiseen on käytetty kuumaa maitoa. Italiassa näitä kutsutaan nimellä *caffè e latte* tai yleisemmin *caffellatte*, joka tarkoittaa "kahvia ja maitoa". Ranskassa café au lait on vastaava mutta ei sama asia. 

Vielä 1980-luvulla, ja paikoin nykyäänkin, jos Italiassa tilaa latten, saa lasin maitoa, koskapa latte on italiaa ja tarkoittaa maitoa. Termi latte on muualla maailmassa yleistynyt tarkoittamaan caffè lattea.

## Katso myös
* Latte-art, maitokahvitaide
* Latte macchiato
* Cappuccino
* Luettelo kahvijuomista

## Lähteet

## Aiheesta muualla

*
Hernán Crespo

**Hernán Jorge Crespo** (s. 5. heinäkuuta 1975 Florida, Buenos Airesin maakunta, Argentiina) on argentiinalainen jalkapalloilija, joka pelasi hyökkääjänä kotimaansa lisäksi Italiassa ja Englannissa. Crespon lempinimi on *Valdanito* eli *pikku-Valdano* hyökkääjä Jorge Valdanon mukaan.

Crespo on  Pelén laatimalla FIFA 100 -listalla maailman parhaista jalkapalloilijoista.

## Seurajoukkueura

Crespo debytoi vuonna 1993 River Platessa, missä hän teki 25 ottelussa 13 maalia ja voitti syysmestaruuden (*[[Apertura]]*), kuten myös vuosina 1994 ja 1996. Vuonna 1996 hän voitti River Platen riveissä Copa Libertadoresin. Elokuussa 1996 Crespo voitti Argentiinan joukkueessa hopeaa Atlantan olympialaisissa ja siirtyi Italiaan Parmaan. Parmassa Crespo voitti vuonna 1999 sekä Italian cupin että UEFA Cupin. Vuonna 2000 hän siirtyi 35 miljoonan punnan siirtosummalla Lazioon, missä teki ensimmäisellä kaudellaan 26 maalia. Syyskuussa 2002 hän siirtyi 40 miljoonalla punnalla Internazionaleen.

Chelsean kanssa Crespo teki sopimuksen elokuussa 2003. Hän ei saanut joukkueessa kovinkaan paljon peliaikaa ja 2004 José Mourinhon tultua joukkueen manageriksi hän siirtyi vuodeksi lainalle Milaniin. Eräs Crespon muistettavimmista suorituksista Milanissa olivat kaksi maalia Mestarien liigan loppuottelussa Liverpoolia vastaan, vaikka Milan lopulta hävisikin ottelun.

Kaudeksi 2005–2006 Crespo siirtyi takaisin Chelseaan ja sittemmin vakiinnutti paikkansa Valioliigan mestaruuden voittaneessa joukkueessa. Crespon itsensä mukaan hän ei kuitenkaan sopeutunut kenttien ulkopuoliseen elämään Englannissa niin hyvin kuin Italiassa ja niinpä hän palasi Interin paitaan kahden vuoden lainasopimuksella kesällä 2006. Chelsea vapautti Crespon kesällä 2008 ja hän teki Interin kanssa vuoteen 2010 ulottuvan sopimuksen.

Kaudella 2007–2008 Crespon peliaika Interissä väheni ja miehen jatko sinimustissa on epävarmaa, sillä Interin käskyttäjäksi kesällä 2008 siirtynyt Mourinho ei muun muassa nimennyt Crespoa lainkaan Mestarien liigaan osallistuvaan joukkueeseen.

Tammikuussa 2010 Crespo palasi takaisin vanhaan seuraansa Parmaan edustettuaan kesästä 2009 lähtien Genoaa. 
Vuonna 2012 hänen pelaajauransa päättyi, ja hän suunnitteli valmentamista.

### Maajoukkueura
Argentiinan maajoukkueessa Crespo pelasi 64 ottelua ja teki niissä 35 maalia vuosina 1995–2007. Hän osallistui vuosien 1998, 2002 ja 2006 MM-kilpailuihin. Vuoden 2002 kisoissa hän tuli vaihtopelaajana kentälle Argentiinan kaikissa kolmessa ottelussa ja teki tasoitusmaalin viimeisessä ottelussa Ruotsia vastaan, mikä ei kuitenkaan riittänyt viemään Argentiinaa jatkoon. Vuoden 2006 kisoissa hän pelasi avauskokoonpanossa neljässä ottelussa mutta ei pelannut lainkaan viimeisessä alkulohko-ottelussa Argentiinan jo varmistettua jatkopaikkansa, ja maaleja hän teki alkulohkossa kaksi sekä neljännesvälieräottelussa Meksikoa vastaan yhden. Crespo päätti maajoukkueuransa vuoden 2007 Copa Américaan.

## Lähteet

## Aiheesta muualla

* Crespon esittely Internazionalen sivustolla  
* Crespon tilastoja Football Database -sivustolla
Atari Jaguar

**Atari Jaguar** oli Atarin marraskuussa  julkaisema pelikonsoli. Konsoli oli kaupallinen pettymys, joka ajoi Atarin lopullisesti konsolivalmistajien markkinoilta.

Teknisesti konsoli oli 16-bittisiin kilpailijoihinsa kuten Sega Mega Driveen ja SNES:iin nähden ylivoimainen. Hintakin oli kohtuullinen ja aluksi konsoli myikin hyvin. Sitä kuitenkin arvosteltiin huonoista peleistä ja niukasta valikoimasta. Pelikehittäjät syyttivät Jaguaria vaikeaksi alustaksi, joka osaltaan johtui laitteistossa olleista pahoista bugeista. Kuluttajat valittivat Jaguarin liiallisesta monimutkaisuudesta, sillä sen ohjaimessa oli yli 15 nappia. PlayStationin, Nintendo 64:n ja Sega Saturnin julkistukset olivat kituvan konsolin viimeinen naula arkkuun.

Tässä vaiheessa Atari yritti viimeisenä keinonaan esittää Jaguarin olevan markkinoiden ainoa 64-bittinen konsoli. Laitteessa oli useita suorittimia, joista 64-bittisyys koski vain grafiikkapiiriä.

Konsolille kehitettiin kaikkiaan vain kourallinen pelejä ja Atari lopetti tuen lopulta vuonna . Suomessa on ollut markkinaoikeustapaus Jaguariin liittyen, jossa Hakija Oy ION kielsi COM 2001 Oy:tä toimimasta sopimattomasti elinkeinotoiminnasta. COM 2001 Oy markkinoi muun muassa, että konsoli oli euroversio vaikka kyseessä oli jenkkiversio.

## Tekniset tiedot
### Suorittimet
* **"Tom"** (sisältää 3 grafiikkasuoritinta), 25,59 megahertsiä
**Näytönohjain – 32-bittinen RISC-suoritin, 4kt sisäistä välimuistia
**64-bittinen objektisuoritin – ohjelmoitava
**64-bittinen blitter-suoritin – logiikkasuoritin
**64-bittinen muistiohjain
***"Jerry"**, 26,6 megahertsiä (Digitaalinen signaalinkäsittely – 32-bittinen RISC-suoritin, 8kt sisäistä välimuistia)
* Motorola 68000 (16-bittinen keskussuoritin), 13,295 megahertsiä

### Muisti
*Keskusmuisti: 2 megatavua
*Pelimoduulit: maksimissaan 6 megatavua

### Ääni
*CD-tasoinen ääni (16-bittinen stereoääni)
*Wavetable-, FM-, AM-synteesi

## Lähteet

## Aiheesta muualla
Philips 68070

**Philips 68070** (SCC68070) oli Motorola 68000 -suorittimeen pohjautuva mikrokontrolleri. Sitä käytettiin Philipsin CD-i-multimediasoittimessa.

Huolimatta nimestään se ei kuulu Motorolan 68000-suoritinperheeseen, eikä Motorola koskaan tuottanut 68070-suoritinta.

Suoritin sisältää muistinhallintayksikön (MMU), DMA-ohjaimen, UART- ja I2C-sarjaväyläpiirit.

Suoritinta valmisti Philips Semiconductors.

## Lähteet

## Aiheesta muualla
* http://www.xs4all.nl/~ganswijk/chipdir/reg/68070.txt 
* Philips 68070 microprocessor family
Saamelaisten kansallispäivä

**Saamelaisten [[kansallispäivä]]ksi** (,  ja ) on valittu 6. helmikuuta, sillä tuona päivänä vuonna 1917 Pohjoismaiden saamelaiset aloittivat valtionrajat ylittävän keskinäisen yhteistyön. Yhteistyöstä päätettiin Norjan Trondheimin saamelaiskokouksessa, joka oli ensimmäinen laatuaan. Saamelaisten poliittisen tietoisuuden katsotaan syntyneen tuohon aikaan. Virikkeenä oli maailmalla leviävä kansallisuusaate. Saamelaisten pyrkimyksenä oli ensisijaisesti säilyttää mahdollisuus perinteisiin elinkeinoihinsa.

Helsingin yliopiston julkaisemiin almanakkoihin kansallispäivä otettiin mukaan vuodesta 2004 alkaen. Päivä on yksi saamelaisten liputuspäivistä. Norjan, Ruotsin ja Suomen viranomaiset suosittavat päivänä yleistä liputusta.

## Katso myös
* Sámi soga lávlla eli Saamen suvun laulu
* Saamen lippu ja liputuspäivät
* Kansainvälinen romanipäivä

## Lähteet

## Aiheesta muualla
* 
* 
* 
*
Philips CD-i

**CD-i** () oli Philipsin kehittämä multimediasoitintyyppi. CD-i:ksi nimitetään myös CD-i-soittimessa käytettyä "Green Book" -standardin mukaista CD-formaattia. Ensimmäinen CD-i julkaistiin vuonna 1991. Philipsin lisäksi monet muut laitevalmistajat valmistivat omia CD-i-yhteensopivia laitteita.

Vaikka Philips panosti laitteen markkinointiin, kuluttajien kiinnostus sitä kohtaan pysyi alhaisena ja Philipsin yritys saada jalansijaa pelimarkkinoilla kuivui kokoon CD-i:tä halvempien ja tehokkaampien 32-bittisten pelikonsolien ilmestymisen myötä. Vuonna 1994 CD-i-laitteiden myynti heikkeni rajusti, ja laitteet vedettiin lopullisesti markkinoilta vuonna 1998. Myöhemmin Philips tosin myi CD-i:tä jonkin verran multimediakioskeihin.

Suomessa CD-i:llä oli merkittävä rooli MTV3:n *[[Game Over (televisio-ohjelma)|Game Over]]* -ohjelmassa.

## Sovellusvalikoima
Ensimmäiset CD-i-formaatin julkaisut olivat lähinnä opetustarkoituksiin tehtyjä. Monet laitteelle ilmestyneistä peleistä olivat lautapelikäännöksiä. Laitteen suosituimmat pelit olivat *7th Guest*, *Burn:Cycle* ja Myst.

## CD-i-mallit

**CD-i 200* -sarja - perusmalli
**CD-i 300* -sarja - ammattilaiskäyttöön suunnattu malli, ei myyty kotikäyttöön 
**CD-i 400* -sarja - yksinkertaistettu perusmalli, suunnattu kotikonsoleiden kilpailijaksi
**CD-i 600* -sarja - ammattilaiskäyttöön suunnattu malli, sisälsi levykeaseman

## Tekniset tiedot
### Suoritin
* 16-bittinen Philips 68070 CISC-suoritin (perustuu Motorolan 68000-suorittimeen) @ 15,5 MHz

### Grafiikka
*Resoluutio: 384×280, 768×560
*Väriskaala: 16,7 miljoonaa, joista 32&nbsp;768 yhtäaikaisesti näytöllä
*MPEG-1-lisälaite VideoCD:iden toistamista varten

### Muut
*Keskusmuisti: 1,5 megatavua
*1× CD-ROM-asema
*ADPCM-pakattu ääni kahdeksalla äänikanavalla

## Pelit

## Katso myös
* 3DO Interactive Multiplayer
* Commodore CDTV
* Pioneer LaserActive
Lahnus

**Lahnus** on Pohjois-Espoon suuralueeseen kuuluva Espoon koillinen kaupunginosa. Lahnus rajoittuu lännessä Lakistoon, etelässä Luukkiin ja kaakossa Kalajärveen. Lounaassa Lahnuksella on rajapiste Velskolan kanssa. Pohjoisessa Lahnus rajoittuu Nurmijärveen ja idässä Vantaan Vestraan.

## Nimi
Lahnuksen nimi on vanha suomenkielinen kylännimi, joka perustuu Heinäjärvenä tunnetun enitsen järven vanhan nimeen Lahnus, joka on merkinnyt *Lahnajärveä*. Vaihtoehtoisesti nimen alkuperäksi on esitetty, että kylän alkutalo on nimetty sinne Vihdin Lahnuksen kylästä muuttaneen asukkaan mukaan. Todennäköisesti nimenantajalla on ollut yhteyksiä Vihdin Lahnukseen.

Kylännimen varhaisia kirjoitusasuja ovat *Lanoxby* (1540), *Lanos* (1541), *Loureby* (1559) ja *Lahnås* (1594). Lahnuksesta tuli virallinen kylännimi vuonna 1965.

## Historia
1500‑luvulla Lahnuksen kylään kuului viisi taloa ja kolme kantataloa, Storgård, Musters ja Hars. Lahnuksessa on mitattu Suomen suurin vuorokauden sademäärä: 21. heinäkuuta 1944 satoi 198 millimetriä.

## Luonto
Lahnuksessa sijaitsee useita luonnonsuojelualueita: Tremanskärrin luonnonsuojelualue ja Luukin luonnonsuojelualue sekä osa Nuuksion kansallispuistosta.

Alueen suurimpia vesistöjä ovat Hauklampi, Hepolampi, Korpilampi, Käärlampi sekä Myllyjärvi. Alueen pohjoisosissa virtaa Nurmijärven rajalla Lepsämänjoki.

## Väestö
### Väkiluvun kehitys

## Liikenneyhteydet
Lahnuksen kautta kulkevat seututie 120 eli *Vihdintie* (aiemmin valtatie 2), yhdystie 1324 eli *Lahnuksentie* Nurmijärven Klaukkalaan sekä paikallistie *Vanha Lahnuksentie* Röylään. Vihdintietä pitkin on noin viiden kilometrin matka Kehä III:n risteykseen Vantaan puolelle ja noin 20 kilometrin matka Helsingin keskustaan.

### Joukkoliikenne
Lahnukseen pääsee useilla busseilla, joista osa ajaa alueen läpi ja osa Vihdintietä pitkin.

#### Lahnuksentietä ajavat linjat
* 239 - Leppävaara-Punametsä-**Serena**
* 349 - Lepsämänjoki-Hännikäinen-**Serena**-Kalajärvi-**Lahnus**-Röylä
* 349B - Lepsämänjoki-Kalajärvi
* 349BK - Lepsämänjoki-Hännikäinen-Kalajärvi

#### Vihdintietä ajavat linjat
* 348 - Rinnekoti-Röylä-Kalajärvi
* 348V - Rinnekoti-Vihdintie-Kalajärvi
* 345, 345N - Elielinaukio-Rinnekoti
* 346 - Helsinki-Kalajärvi-(Vihti)

## Palvelut
Korpilammella alueella toimivat Vesipuisto Serena ja talvisin Serena Ski laskettelukeskus. Lisäksi alueella toimivat Hotelli Korpilampi sekä mökkimajoitusta. 

Alueen kouluna toimii Luukin puolella sijaitseva Lahnuksen koulu, jossa opetetaan luokkia esikoulusta kuudenteen luokkaan. Ennen siirtymistä peruskouluun Lahnuksessa toimi vuosina 1966–1977 yksityinen Lahnuksen yhteiskoulu.

## Lähteet

## Aiheesta muualla
*Lahnus-Takkulaseudun Omakotiyhdistys ry
Handu pumpulla

**Handu pumpulla** on vuonna 2005 tehty suomalainen 12-osainen televisiosarja, jossa stadin slangia puhuvat vanhakantaiset kaverukset Fjalle (Taneli Mäkelä) ja Veksi (Pirkka-Pekka Petelius) kulkevat Helsingissä sekä joutuvat erilaisiin kommelluksiin. Sarja perustuu samojen tekijöiden *[[Kaverille ei jätetä]]* -sarjan jaksossa ”Mirri” esiintyneisiin hahmoihin. Sarjan jokaisessa jaksossa esiintyi joku sivuhahmo, joita esittivät muun muassa Tommi Korpela ja Rabbe Smedlund. Sarjassa nähtiin silloin tällöin myös kaksikon vaimot Brita ja Lissu. Sarjan ohjasi Mikko Kivinen, joka myös esiintyi yhdessä jaksossa.

Sarjan nimi on stadin slangia ja tarkoittaa yleiskielellä ”Käsi sydämellä”. Fjallen ja Veksin vakiintuneena lausahduksena sarjassa on ”Pitää olla fiksusti”, jota he sanovat täysin tuntemattomille ihmisille, kun he tekevät jotain, mikä ei ole viisasta. Kaksikko usein myös päivittelee maailmanmenoa toteamalla esimerkiksi: ”Toista se oli ennen. Silloin oltiin fiksusti.”

Nelonen on näyttänyt sarjaa vuosina 2005 ja 2008. Sarja oli tekstitetty suomeksi.

## Jaksot

## Lähteet
John Jenkins

**John Jenkins** (1592–1678) oli englantilainen säveltäjä. Hän myös soitti luuttua ja viola da gambaa.

Jenkins syntyi puuseppä Henry Jenkinsin pojaksi Maidstonessa vuonna 1592. Jenkins soitti uransa alkuvaiheissa Kaarle I:n hovissa. Jenkins muutti Englannin sisällissodan aikana 1640-luvulla maaseudulle. Jenkins kuoli Kimberleyssäs, Norfolkissa vuonna 1678. Hän oli 86-vuotias. 

Jenkins sävelsi mm. musiikkia jousille.
Marin Marais

**Marin Marais** (31. toukokuuta 1656 Pariisi – 15. elokuuta 1728 Pariisi) oli ranskalainen säveltäjä ja viola da gamban soittaja. Hän opiskeli musiikkia Jean-Baptiste Lullyn ja Sainte-Colomben johdolla. Marais toimi vuodesta 1676 lähtien hovimuusikkona. 

Marais sävelsi pääasiassa musiikkia viola da gamballe. Hän julkaisi viisi kirjaa viola da gamba -kappaleita, sisältäen tanssisarjoja ja erilaisia karakterikappaleita. Niiden lisäksi Marais’n tuotantoon kuuluu muun muassa ooppera *Alcyone* vuodelta 1706.  

Gerard Depardieu esiintyi Marais’n roolissa vuoden 1991 elokuvassa *[[Kaikki elämän aamut (elokuva)|Kaikki elämän aamut]]*. Säveltäjän musiikki sai elokuvan kautta uutta kansainvälistä huomiota.

## Lähteet

## Aiheesta muualla
*  
* HOASM: Marin Marais 

250px|
Thomas Tomkins

**Thomas Tomkins** (1572–9. kesäkuuta 1656) oli brittiläinen säveltäjä ja urkuri. Hän sävelsi muun muassa madrigaaleja ja kosketinsoitinmusiikkia. 

Tomkins syntyi St David'sissa, Walesissa. Myös hänen isänsä oli muusikko. Tomkins opiskeli William Byrdin johdolla Lontoossa. Lontoossa ollessaan hän tutustui myös säveltäjä Thomas Morleyhin. Vuosina 1625–1628 Tomkins toimi urkurina Chapel Royalissa. Hän toimi sen jälkeen Worcesterin katedraalissa, mutta menetti työnsä Englannin sisällissodan aikana vuonna 1646. Tomkins kuoli vuonna 1656.
Gaetano Pugnani

**Gaetano Pugnani** (27. marraskuuta 1731 Torino – 15. heinäkuuta 1798 Torino) oli italialainen viulisti ja säveltäjä. Hän opiskeli viulunsoittoa muun muassa Giuseppe Tartinin johdolla. Vuonna 1752 Pugnani pääsi viulistiksi kuninkaalliseen orkesteriin Torinossa. Pugnani esiintyi uransa aikana ympäri Eurooppaa, mutta palasi vuonna 1770 Torinoon, jossa hän kuoli heinäkuussa 1798. Pugnani sävelsi muun muassa viulumusiikkia ja oopperoita.

## Lähteet

## Aiheesta muualla
* 
*
Raimbaut de Vaqueiras

**Raimbaut de Vaqueiras** (noin 1150–1207) oli ranskalainen trubaduuri. Häneltä on säilynyt 33 runoa ja niistä seitsemään myös musiikki. Raimbaut de Vaqueiras syntyi Vaqueiradissa Ranskassa ja asui myöhemmässä elämässään jonkin aikaa Italiassa.

## Levytyksiä
* Clemencic Consort: *Troubadours* (Harmonia Mundi)
Peirol

**Peirol** (n. 1160–1222) oli ranskalainen trubaduuri ja ritari. Hänen arvellaan olleen kotoisin Auvergnesta. Peirolilta on säilynyt 32 laulua. Peirolin musiikkia on levyttänyt muun muassa Clemencic Consort -yhtye.

## Aiheesta muualla
*Peirolin laulutuotanto(Trobar.org)
Raimon de Miraval

**Raimon de Miraval** oli ranskalainen trubaduuri. Hänen arvellaan olleen kotoisin Carasconnesta. Raimon de Miraval syntyi 1100-luvulla ja kuoli aikaisintaan vuonna 1213. Raimon de Miravalilta on säilynyt 48 laulua, joista vain kahdenkymmenenkahden musiikki on tallella.
Michael Posch

**Michael Posch** (s. 19. joulukuuta 1969 Graz) on itävaltalainen muusikko. Hän opiskeli nokkahuilun soittamista. Posch johtaa tällä hetkellä vanhaan musiikkiin erikoistunutta Ensemble Unicorn -yhtyettä. Hän on työskennellyt myös muiden vanhan musiikin yhtyeiden, kuten Clemencic Consortin ja Oni Wytarsin kanssa.
Touch Me

**Touch Me** on yhdysvaltalaisen rockyhtye The Doorsin kappale vuoden 1969 albumilta *[[The Soft Parade]]*. Itse kappale julkaistiin singlenä jo vuoden 1968 joulukuussa, ja se nousi Yhdysvalloissa singlelistan sijalle 3. Suomessa se ylsi sijalle 23.

Kappaleessa on käytetty erilaisia vaskipuhallinsoittimia. Kappaleen nimeksi ajateltiin aluksi antaa "Hit Me", mutta yhtyeen solisti Jim Morrison piti lopullista nimeä kuvaavampana. 

Kappale kuullaan myös komediaelokuvassa *[[School of Rock]]*, jossa koomikko Jack Blackin esittämä henkilö laulaa syntetisaattorin siivittämänä kappaleen alkusanat käyttäen osaksi omia sanoituksiaan tilanteeseen.

## Lähteet
Music of the Troubadours

**Music of the Troubadours** on levy-yhtiö Naxoksen julkaisema kokoelma trubaduurien musiikkia. Levyn kaikki kappaleet ovat esittäneet Ensemble Unicorn ja Oni Wytars. Levy äänitettiin Wienissä kesäkuussa 1996.

## Kappalelista
#*Tant m'abelis* - 4:56 (Berenguier de Palou)
#*Domna, pos vos ay chausida* - 2:23 (tuntematon)
#*Non puesc sofrir - ar me puesc (contrafactum)* - 8:20 (Giraut de Bornelh - Peire Cardenal)
#*Bujo* - 2:42 (Peire Cardenal)
#*Bel m'es qu'ieu chant* - 6:04 (Raimon de Miraval)
#*Cantaben els osells* - 5:53 (Ramon Llull)
#*Ai tal domna* - 3:24 (Berenguier de Palou)
#*Reis glorios* - 2:38 (Giraut de Bornelh)
#*Ara lausatz, lausat, lausat* - 2:17 (tuntematon)
#*Humils forfaitz* - 6:59 (Guiraut Riquier)
#*Quan vei la lauzeta mover* - 6:03 (Bernart de Ventadorn)
#*Lanquan li jorn* - 17:31 (Jaufré Rudel)
Henry McGee

**Henry James Marris-McGee** (14. toukokuuta 1929 Kensington, Lontoo, Iso-Britannia &ndash; 28. tammikuuta 2006) oli brittiläinen näyttelijä. Hän on näytellyt muun muassa television sketsisarjassa *[[Benny Hill Show]]*. Hän näytteli myös brittikomediasarjassa *[[Mennään bussilla]]*.

## Aiheesta muualla
*
The Best of The Doors (vuoden 2000 albumi)

**The Best of The Doors** on vuonna 2000 julkaistu The Doorsin digitaalisesti remasteroitu kokoelma, joka sisältää kaikki vuonna 1973 julkaistun samannimisen kokoelman kappaleet ynnä muita. Yllättäen kokoelma ei sisällä kappaletta "Peace Frog", joka on albumilla *Morrison Hotel*.

## Kappaleet
#Riders on the Storm
#Light My Fire 
#Love Me Two Times
#Roadhouse Blues (live)
#Strange Days
#Break On Through (To the Other Side) 
#Five to One 
#Moonlight Drive 
#Alabama Song (Whiskey Bar) 
#Love Her Madly
#People Are Strange 
#Touch Me 
#Back Door Man 
#The Unknown Soldier 
#L.A. Woman 
#Hello, I Love You 
#The End

## Alkuperäisten albumien kappalelähteet

**[[The Doors (albumi)|The Doors]]* (1967) (2., 6., 9., 13. & 17.)
**[[Strange Days]]* (1967) (3., 5., 8. & 11.)
**[[Waiting for the Sun (albumi)|Waiting for the Sun]]* (1968) (7., 14. & 16.)
**[[The Soft Parade]]* (1969) (12.)
**[[Morrison Hotel]]* (1970)
**[[Absolutely Live]]* (1970) (4.)
**[[L.A. Woman]]* (1971) (1., 10. & 15.)
Dynamicum

**Dynamicum** on Ilmatieteen laitoksen toimitalo, joka sijaitsee Helsingin Kumpulassa Helsingin yliopiston kampusalueen yhteydessä. Talon rakennustyöt alkoivat syksyllä 2003, ja talo valmistui syyskuussa 2005. Aluksi talossa toimi myös Merentutkimuslaitos, jonka toiminta sulautettiin Ilmatieteen laitokseen ja Suomen ympäristökeskukseen vuoden 2009 alusta lähtien. Kesästä 2009 lähtien Helsingin yliopiston fysiikan laitoksella on ollut Dynamicumissa tiloja. Tasavallan presidentti Tarja Halonen vihki rakennuksen käyttöön 8. marraskuuta 2005. Talossa työskentelee noin 550 henkeä.

Rakennuksen ovat suunnitelleet arkkitehdit Timo Vormala ja Erkki Karonen.

## Lähteet
The Best of The Doors (vuoden 1985 albumi)

**The Best of The Doors** on vuonna 1985 julkaistu The Doors -kokoelma-albumi, joka sisältää suurimmaksi osaksi yhtyeen tunnetuimpia kappaleita. Albumista on julkaistu vuonna 1991 CD-versio ja 2006 remasteroitu versio.

## Kappaleet
### CD 1
#
#
#
#
#
#
#
#
#
#
#

### CD 2
#
#
#
#
#
#
#
#

## Alkuperäisten albumien kappalelähteet
**[[The Doors (albumi)|The Doors]]* (1967) (1., 2., 3., 7. & 19.)
**[[Strange Days]]* (1967) (4., 5., 6. & 11.)
**[[Waiting for the Sun (albumi)|Waiting for the Sun]]* (1968) (8., 10., 12. & 18.)
**[[The Soft Parade]]* (1969) (16.)
**[[Morrison Hotel]]* (1970) (9., 13.)
**[[L.A. Woman]]* (1971) (14., 15. & 17.)

## Lähteet
Piilomainonta

**Piilomainonnalla** tarkoitetaan mainoksia, joita ei varsinaisesti esimerkiksi televisiosarjan aikana selvästi ilmaista mainoksiksi. Mainokset on kirjaimellisesti piilotettu esimerkiksi televisio-ohjelmaan tai sanomalehden artikkeliin. 

Piilomainonnassa mainostajan haluama tuote voidaan esimerkiksi varta vasten mainita ohjelmassa tai sitä voidaan kehua paremmaksi kuin muut vastaavat tuotteet. Tuote voi myös näkyä ohjelman tai televisiosarjan taustalla.

Tuotesijoittelussa mainostajan haluamia tuotteita käytetään mediassa. Elokuvan tai televisiosarjan henkilö esimerkiksi ajaa mainostajan haluamaa autoa tai juo hänen haluamaansa olutta. Tuotesijoittelu ei aina ole piilomainontaa.

## Aiheesta muualla
*Marknadsmässig kurragömmalek. Barn, unga och dold reklam.''  Toim. Ulf Dalquist ja Ingela Wadbring. Nordicom, Statens medieråd, 2017. .
Luettelo basisteista

**Luettelo basisteista** voi tarkoittaa seuraavia:

* Luettelo bassokitaristeista
* Luettelo kontrabasisteista.